
            Nr.23/134/2006

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru aprobarea prelungirii participării Guvernului României, pentru perioada 2006 – 2010 la Acordul dintre Comisia Economică pentru Europa a Naţiunilor Unite (C.E.E./O.N.U.) şi guvernele participante la proiectul „Calea Ferată Transeuropeană (TER) privind fondul de cooperare şi creditare”, semnat la Geneva la 17 decembrie 1992, primit cu nr.P.L.x 556 din 21 iunie 2006.



Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

RAPORT

asupra proiectului de Lege pentru aprobarea prelungirii participării Guvernului României, pentru perioada 2006 – 2010 la Acordul dintre Comisia Economică pentru Europa a Naţiunilor Unite (C.E.E./O.N.U.) şi guvernele participante la proiectul „Calea Ferată Transeuropeană (TER) privind fondul de cooperare şi creditare”, 

semnat la Geneva la 17 decembrie 1992



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 556 din 21 iunie 2006, pentru dezbatere în fond, cu proiectul de Lege pentru aprobarea prelungirii participării Guvernului României, pentru perioada 2006 – 2010 la Acordul dintre Comisia Economică pentru Europa a Naţiunilor Unite (C.E.E./O.N.U.) şi guvernele participante la proiectul „Calea Ferată Transeuropeană (TER) privind fondul de cooperare şi creditare”, semnat la Geneva la 17 decembrie 1992.



Acordul TER a fost încheiat în anul 1992 între Comisia Economică pentru Europa a Organizaţiei Naţiunilor Unite şi România, Turcia şi Ungaria, în scopul dezvoltării cooperării internaţionale în domeniul transportului feroviar. În prezent la acest proiect participă 16 ţări din Europa Centrală şi de Est. Acordul a fost prelungit succesiv pentru perioadele 1998 – 2000 şi 2001 – 2005.



Proiectul de lege a fost avizat favorabil de Consiliul Legislativ, cu nr.567 din 8 iunie 2006.



Examinarea proiectului de lege a avut loc în şedinţa comisiei din data de 27 iunie 2006.


La lucrările comisiei au fost prezenţi 20 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege cu amendamente admise.



Prin obiectul de reglementare şi conţinut, proiectul de lege face parte din categoria legilor ordinare.


Potrivit prevederilor Constituţiei României, republicată, Camera decizională pentru acest proiect de lege este Senatul.

A M E N D A M E N T E   A D M I S E

	Nr.

crt.
	Text iniţial
	Amendamente admise
	Motivaţia

	0
	1
	2
	3

	1
	LEGE

pentru aprobarea prelungirii participării Guvernului României, pentru perioada 2006 – 2010, la Acordul dintre Comisia Economică pentru Europa a Naţiunilor Unite (C.E.E./O.N.U.) şi guvernele participante la proiectul „Calea Ferată Transeuropeană (TER) privind fondul de cooperare şi creditare”, semnat la Geneva la 17 decembrie 1992


	LEGE

pentru aprobarea prelungirii participării Guvernului României, pentru perioada 2006 – 2010, la Acordul dintre Comisia Economică pentru Europa a Naţiunilor Unite (C.E.E./O.N.U.) şi guvernele participante la proiectul „Calea Ferată Trans- Europeană (TER)” privind fondul de cooperare şi creditare”, semnat la Geneva la 17 decembrie 1992


	Reproducerea exactă a titlului Acordului, aşa cum a fost ratificat prin Legea nr.124/1994.

	2
	Art.1. – Se aprobă prelungirea participării Guvernului României, pentru perioada 2006 – 2010, la Acordul dintre Comisia Economică pentru Europa a Naţiunilor Unite (C.E.E./O.N.U.) şi guvernele participante la proiectul „Calea Ferată Transeuropeană (TER), privind fondul de cooperare şi creditare”, semnat la Geneva la 17 decembrie 1992.


	Art.1. – Se aprobă prelungirea participării Guvernului României, pentru perioada 2006 – 2010, la Acordul dintre Comisia Economică pentru Europa a Naţiunilor Unite (C.E.E./O.N.U.) şi guvernele participante la proiectul „Calea Ferată Trans-Europeană (TER)”, privind fondul de cooperare şi creditare”, semnat la Geneva la 17 decembrie 1992, ratificat prin Legea nr.124 din 9 decembrie 1994.


	Reproducerea exactă a titlului Acordului, aşa cum a fost ratificat prin Legea nr.124/1994.


	0
	1
	2
	3

	3
	Art.2. – (1) Contribuţia Guvernului României la fondul prevăzut la art.1 este de 10.000 dolari S.U.A., anual, pentru o perioadă de 5 ani (2006 – 2010).

(2) Echivalentul în lei al contribuţiei datorate de Guvernul României se va aloca anual, prin bugetul Ministerului Transporturilor, Construcţiilor şi Turismului care va asigura plata contribuţiei la fond, potrivit legii, şi va calcula pe baza raportului de schimb leu/dolar în vigoare la data efectuării plăţii.


	Nemodificat
	


                              PREŞEDINTE,                                                                          SECRETAR,

                           Dan Ioan Popescu                                                                       Aurelia Vasile

Expert,

Daniel Bădina

